Zaurolofas
Zaurolofas (Saurolophus) – ančiasnapių dinozaurų (Hadrosauridae) šeimai priklausantis 9 m ilgio dinozauras, gyvenęs vėlyvosios kreidos laikotarpiu Š. Amerikoje ir Azijoje. Jis buvo gerai prisitaikęs gyventi vandenų pakrantėse. Galva išgaubta nuo plataus snukio iki kaulinės skiauterės galo viršugalvyje. Galbūt prie skiauterės buvo mėsingas nosies maišelis skirtas sustiprinti dinozauro skleidžiamą garsą. Snukio galas su snapu. Juo rausdavosi dumble, traukdavo vandens augalus, kuriuos prakošę pro snapą, trindavo plokščiais dantimis. Silpnas dubuo ir plaukiojamosios plėvės liudija, kad zaurolofai buvo nelabai judrūs ir daugiau laiko praleisdavo vandenyje. Jų kaukolėse rasta oro ertmių. Zaurolofo kaukolė Zaurolofo modelis